ประกาศการไฟฟ้าฝ่ายผลิตแห่งประเทศไทย

เรื่อง กำหนดเขตสำรวจสายส่งไฟฟ้าขนาด ๕๐๐ กิโลโวลต์

จากชายแดน (บริเวณจังหวัดตาก) ไปยังสถานีไฟฟ้าย่อยพิษณุโลก ๓ (ช่วงที่ ๑)

ด้วยการไฟฟ้าฝ่ายผลิตแห่งประเทศไทย (กฟผ.) มีโครงการก่อสร้างสายส่งไฟฟ้าขนาด ๕๐๐ กิโลโวลต์ จากชายแดน (บริเวณจังหวัดตาก) ไปยังสถานีไฟฟ้าย่อยพิษณุโลก ๓ จังหวัดพิษณุโลก

ดังนั้น อาศัยอำนาจตามความในมาตรา ๒๘ แห่งพระราชบัญญัติการไฟฟ้าฝ่ายผลิตแห่งประเทศไทย พ.ศ. ๒๕๑๑ แก้ไขเพิ่มเติมโดยพระราชบัญญัติการไฟฟ้าฝ่ายผลิตแห่งประเทศไทย (ฉบับที่ ๕) พ.ศ. ๒๕๓๕ จึงประกาศให้ทราบโดยทั่วกันว่า กฟผ. จะดำเนินการสำรวจทั่วไปเพื่อเลือกแนวสำหรับก่อสร้างสายส่งไฟฟ้าขนาด ๕๐๐ กิโลโวลต์ จากชายแดน (บริเวณจังหวัดตาก) ไปยังสถานีไฟฟ้าย่อยพิษณุโลก ๓ (ช่วงที่ ๑) โดยจะมีการกำหนดเขตบริเวณที่ที่จะเดินสายไฟฟ้าด้านละไม่เกิน ๔๐ เมตร และจะทำการสำรวจในท้องที่ต่างๆ ดังนี้

๑.  จังหวัดตาก

(๑) อำเภอท่าสองยาง ตำบลแม่วะหลวง ตำบลท่าสองยาง ตำบลแม่สอง ตำบลแม่อุสุ ตำบลแม่ต้าน ตำบลแม่หละ

(๒) อำเภอแม่ระมาด ตำบลแม่ตื่น ตำบลสามหมื่น ตำบลขะเนจื้อ ตำบลพระธาตุ ตำบลแม่ระมาด ตำบลแม่จะเรา

(๓) อำเภอสามเงา ตำบลบ้านนา

(๔) อำเภอบ้านตาก ตำบลท้องฟ้า ตำบลเกาะตะเภา ตำบลตากออก ตำบลสมอโคน ตำบลตากตก ตำบลทุ่งกระเชาะ

(๕) อำเภอเมืองตาก ตำบลโป่งแดง ตำบลป่ามะม่วง ตำบลไม้งาม ตำบลวังประจบ ตำบลหนองบัวเหนือ ตำบลน้ำรึม ตำบลตลุกกลางทุ่ง ตำบลแม่ท้อ ตำบลวังหิน ตำบลหนองบัวใต้ ตำบลหัวเดียด ตำบลหนองหลวง ตำบลระแหง ตำบลเชียงเงิน

(๖) อำเภอแม่สอด ตำบลพะวอ ตำบลแม่กาษา ตำบลด่านแม่ละเมา

(๗) กิ่งอำเภอวังเจ้า ตำบลประดาง ตำบลนาโบสถ์ ตำบลเชียงทอง

๒.  จังหวัดแม่ฮ่องสอน

อำเภอสบเมย ตำบลแม่สวด

๓.  จังหวัดเชียงใหม่

อำเภออมก๋อย ตำบลยางเปียง ตำบลสบโขง ตำบลม่อนจอง ตำบลแม่ตื่น

๔. จังหวัดกำแพงเพชร

(๑) กิ่งอำเภอโกสัมพีนคร ตำบลโกสัมพี

(๒) อำเภอพรานกระต่าย ตำบลวังควง

ทั้งนี้ ตั้งแต่พ้นกำหนดสามสิบวัน นับแต่วันประกาศในราชกิจจานุเบกษา จนกว่างานสำรวจข้อมูลจะแล้วเสร็จ[[๑]](https://www.krisdika.go.th/librarian/getfile?sysid=562498&ext=htm" \l "_ftn1" \o ")

ประกาศ ณ วันที่ ๓๐ สิงหาคม พ.ศ. ๒๕๕๐

ไกรสีห์ กรรณสูต

ผู้ว่าการการไฟฟ้าฝ่ายผลิตแห่งประเทศไทย